ใช้เน็ตแบงก์ให้ปลอดภัย (7)
สัปดาห์ที่แล้วได้เขียนถึงจุดสำคัญๆ ในการพิจารณาว่าเว็บไซต์ไหนจริงหรือหลอก ในเรื่องจดหมายหลอกขอข้อมูลส่วนกลาง
20 ส.ค. 2559

โดย...แบงก์กลิ้ง
สัปดาห์ที่แล้วได้เขียนถึงจุดสำคัญๆ ในการพิจารณาว่าเว็บไซต์ไหนจริงหรือหลอก ในเรื่องจดหมายหลอกขอข้อมูลส่วนกลาง และ URL หรือตัวหนังสือที่ปรากฏอยู่ในช่อง Address จะต้องขึ้นต้นด้วย https ไม่ใช่ http เหมือนเว็บไซต์
ข้อสังเกตต่อมา คือ ไอคอนรูปกุญแจ ที่มุมขวาล่างของจอ ซึ่งหากเอาเคอร์เซอร์ไปชี้ที่รูปกุญแจ จะมีบอลลูนข้อความว่า SSL Secured (128 Bit) ซึ่งแสดงว่าได้ใช้เทคโนโลยีการถอดรหัส SSL 128-bit ถ้าดับเบิ้ลคลิกที่รูปกุญแจจะมีหน้าต่าง Certificate ขึ้นมายืนยันความถูกต้องและปลอดภัย โดยมีข้อความ Issued to ซึ่งจะเป็น URL ของเว็บไซต์
ทั้งนี้ จะต้องมีทั้ง https และไอคอนรูปกุญแจ จึงจะแน่ใจได้ว่าปลอดภัยจริงๆ เพราะเว็บปลอมบางอันเก่งกาจถึงขั้นปลอมไอคอนรูปกุญแจ แต่ไม่สามารถทำให้ URL เป็น https ได้ และถ้าเป็นเว็บไซต์ที่ปลอดภัย จะไม่สามารถใช้เมาส์ “คลิกขวา” ได้ แต่หากเป็นเว็บไซต์ปลอมจะสามารถคลิกขวาเพื่อเรียกเมนูบาร์ขึ้นมาได้ และหากเรียกเมนูบาร์ขึ้นมาบรรทัดท้ายสุดจะมีคำว่า Properties ถ้าคลิกเข้าไปจะแสดง Address หรือ URL ของเว็บไซต์ตัวจริงขึ้นมา
หากเผลอคลิกเข้าไปในเว็บไซต์ที่น่าสงสัย ก็ให้ออกจากเว็บไซต์นั้นทันที และไม่ปฏิบัติตามคำแนะนำใดๆ ของเว็บไซต์นั้นทั้งสิ้น ที่สำคัญ คือ อย่าตอบกลับอีเมลที่ขอให้เปิดเผยข้อมูลส่วนบุคคล รหัสผ่าน หมายเลขบัญชี หรือข้อมูลใดๆ ที่เป็นความลับ หรืออีเมล ที่ส่งข้อมูลส่วนบุคคลมาให้ท่านปรับปรุงข้อมูล หรือยืนยันความถูกต้อง